**Dôvodová správa**

**A. Všeobecná časť**

Ministerstvo financií Slovenskej republiky v súlade s uznesením vlády SR č. 573   
z 13. decembra 2017 predkladá na rokovanie vlády Slovenskej republiky návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 98/2004 Z. z. o spotrebnej dani   
z minerálneho oleja v znení neskorších predpisov (ďalej len „návrh zákona“).

Cieľom návrhu zákona je:

* spresniť a doplniť základné pojmy,
* zaviesť osobitné ustanovenia pre nabíjacie stanice na nabíjanie elektrických vozidiel,
* zaviesť ustanovenie pre oslobodenie od spotrebnej dane z uhlia pri technicky odôvodnených stratách,
* v spresnenie predmetu dane a úprava podmienok na uplatnenie zníženej sadby dane na motorový benzín.

Účinnosť zákona sa navrhuje od 1. decembra 2019 okrem čl. I bodov 1 až 60 a čl. II bodov 1, 3 a 4, ktoré nadobúdajú účinnosť 1. januára 2020.

Predkladaný návrh zákona je v súlade s Ústavou Slovenskej republiky, s ústavnými zákonmi, s nálezmi Ústavného súdu Slovenskej republiky a s medzinárodnými zmluvami   
a inými medzinárodnými dokumentmi, ktorými je Slovenská republika viazaná, ako aj v súlade s právom Európskej únie.

Predpokladané vplyvy na rozpočet verejnej správy a na podnikateľské prostredie sú vyjadrené v doložke vybraných vplyvov. Návrh zákona nemá vplyvy na manželstvo, rodičovstvo a rodinu, nemá sociálne vplyvy, vplyvy na životné prostredie, na informatizáciu spoločnosti, ani na služby verejnej správy pre občana.

Návrh zákona nie je predmetom vnútrokomunitárneho pripomienkového konania.

**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh zákona, ktorým sa mení a dopĺňa zákon č. 609/2007 Z. z. o spotrebnej dani  z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon  č. 98/2004 Z. z. o spotrebnej dani z minerálneho oleja v znení neskorších predpisov | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo financií Slovenskej republiky | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | 15.05.-29.05.2019 | | | | |
| **Predpokladaný termín predloženia na MPK\*** | | | | | jún 2019 | | | | |
| **Predpokladaný termín predloženia na Rokovanie vlády SR\*** | | | | | august 2019 | | | | |
|  | | | | | | | | | |
| 1. **Definovanie problému** | | | | | | | | | |
| 1. spresnenie a doplnenie základných pojmov, 2. zavedenie osobitného ustanovenia pre nabíjacie stanice na nabíjanie elektrických vozidiel, 3. zavedenie ustanovenia pre oslobodenie od spotrebnej dane z uhlia pri technicky odôvodnených stratách, 4. spresnenie predmetu dane a úprava podmienok na uplatnenie zníženej sadby dane na motorový benzín. | | | | | | | | | |
| 1. **Ciele a výsledný stav** | | | | | | | | | |
| Legislatívne úpravy sú zamerané na elimináciu daňových únikov na spotrebnej dani z elektriny, uhlia a zemného plynu a zvýšenie právnej istoty ekonomických subjektov, ako i správcu spotrebnej dane z elektriny, uhlia a zemného plynu. Zároveň sa spresňuje predmet dane a upravujú sa podmienky na uplatnenie zníženej sadby dane na motorový benzín. | | | | | | | | | |
| 1. **Dotknuté subjekty** | | | | | | | | | |
| Podnikateľské subjekty, ktoré obchodujú s elektrinou, uhlím a zemným plynom podľa zákona č. 609/2007 Z. z. o spotrebnej dani z elektriny, uhlia a zemného plynu v znení neskorších predpisov a koneční spotrebitelia elektriny, uhlia a zemného plynu.  Podnikateľské subjekty, ktoré obchodujú s  minerálnym olejom podľa zákona č. 98/2004 Z. z. o spotrebnej dani z minerálneho oleja v znení neskorších predpisov. | | | | | | | | | |
| 1. **Alternatívne riešenia** | | | | | | | | | |
| Možným alternatívnym riešením je zachovanie pôvodného znenia zákona, pričom niektoré jeho ustanovenia sú už neaktuálne, resp. sú nadbytočné. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?*  Vyhláška Ministerstva financií Slovenskej republiky  č. 541/2011 Z. z., ktorou sa ustanovuje vzory daňových priznaní a dodatočných daňových priznaní k spotrebnej dani z elektriny, uhlia a zemného plynu | | | | | | ☒ Áno | | ☐ Nie | |
| 1. **Transpozícia práva EÚ** | | | | | | | | | |
| Návrh zákona transponuje niektoré ustanovenia smernice 2003/96/ES o reštrukturalizácii právneho rámca spoločenstva pre zdaňovanie energetických výrobkov a elektriny. Ide o transpozíciu definície predmetu spotrebnej dane a sadzby dane. Návrh nezakladá žiadne povinnosti nad rámec citovanej smernice. V návrhu zákona nebol teda goldplating identifikovaný, a to ani po externej oponentúre. | | | | | | | | | |
| 1. **Preskúmanie účelnosti\*\*** | | | | | | | | | |
| Bezpredmetné. | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
|  | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | ☐ | | **Pozitívne** | | ☐ | **Žiadne** | **☒** | | **Negatívne** |
| z toho rozpočtovo zabezpečené vplyvy | ☐ | | Áno | | ☐ | Nie | **☒** | | Čiastočne |
| **Vplyvy na podnikateľské prostredie** | **☒** | | **Pozitívne** | | **☐** | **Žiadne** | **☒** | | **Negatívne** |
| z toho vplyvy na MSP | **☒** | | Pozitívne | | **☐** | Žiadne | **☒** | | Negatívne |
| **Sociálne vplyvy** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na životné prostredie** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na informatizáciu** | **☐** | | **Pozitívne** | | **☒** | **Žiadne** | **☐** | | **Negatívne** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** | |  |  | |  |  |  | |  |
| **vplyvy služieb verejnej správy na občana** | | **☐** | **Pozitívne** | | **☒** | **Žiadne** | **☐** | | **Negatívne“** |
| **vplyvy na procesy služieb vo verejnej správe** | | **☐** | **Pozitívne** | | **☒** | **Žiadne** | **☐** | | **Negatívne“** |
| **Vplyvy na manželstvo, rodičovstvo a rodinu** | **☐  Pozitívne** | | | **☒ Žiadne** | | | | **☐   Negatívne** | | |

|  |
| --- |
| 1. **Poznámky** |
| Verejnosť bola o príprave návrhu zákona informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2017/219) od 02. októbra 2017 do 13. októbra 2017.  K predbežnej informácii sa prostredníctvom systému Slov-Lex vyjadril Slovenský plynárenský priemysel a. s., Republiková únia zamestnávateľov a Asociácia zamestnávateľských zväzov a združení Slovenskej republiky.  **K vplyvom na rozpočet verejnej správy**  Návrh zákona nebude mať v zmysle vyjadrenia Sekcie štátneho výkazníctva, odboru štátnych podnikov a špecifických operácií štátu MF SR žiadny vplyv na dotknuté podniky štátnej správy, pokiaľ ide o odvod dividend do štátneho rozpočtu.  Zavedením nových správnych deliktov je možné predpokladať pozitívny vplyv na rozpočet verejnej správy, ktorý však v súčasnosti nie je možné kvantifikovať.  Návrh zákona bude mať vplyv aj na zmenu informačných systémov finančnej správy, z toho dôvodu bude mať návrh zákona negatívny vplyv na rozpočet verejnej správy. Výdavky nie sú v rámci schváleného rozpočtu kapitoly MF SR rozpočtované v plnej výške, t. j. ide o čiastočne rozpočtovo nekrytý vplyv.  **K vplyvom na podnikateľské prostredie**  Cieľom predkladaného návrhu zákona je najmä eliminácia daňových únikov na spotrebnej dani z elektriny, uhlia a zemného plynu a zvýšenie právnej istoty ekonomických subjektov, ako i správcu dane.  V záujme uvedeného predkladateľ najmä mení, dopĺňa a aktualizuje definície základných pojmov, zavádza osobitné ustanovenia pre nabíjacie stanice na nabíjanie elektrických vozidiel, alebo zavádza oslobodenie od spotrebnej dane z uhlia pri technicky odôvodnených stratách.  Je možné očakávať ako pozitívne, tak i negatívne dopady na podnikateľské subjekty, a to všetkých kategórií podnikov.  Negatívnym dopadom môže byť napr. potreba registrácie nových subjektov na spotrebnú daň z elektriny. Medzi pozitívne vplyvy patrí zvýšenie právnej istoty pre podnikateľov, ktorí prevádzkujú nabíjacie stanice na nabíjanie elektrických vozidiel, pričom systém je nastavený tak, že im bude elektrina dodávaná zdanená, teda abstrahuje sa od povinnosti registrácie a v tomto prípade vystupujú ako koneční spotrebitelia elektriny. Rovnako pozitívnym vplyvom môže byť napríklad zavedenie oslobodenia od spotrebnej dane u uhlia pri technicky odôvodnených stratách.  **K sociálnym vplyvom**  Predkladateľ považuje tieto vplyvy za marginálne.  **K vplyvom na životné prostredie**  Predkladateľ nepredpokladá vplyv návrhu zákona na životné prostredie. |
| 1. **Kontakt na spracovateľa** |
| RNDr. Martina Hičáková a Ing. Veronika Prokešová, MF SR, sekcia daňová a colná, odbor nepriamych daní, oddelenie spotrebných daní, martina.hicakova@mfsr.sk; veronika.prokesova@mfsr.sk |
| 1. **Zdroje** |
| Inštitút finančnej politiky Ministerstva financií Slovenskej republiky  Finančné riaditeľstvo Slovenskej republiky |
| 1. **Stanovisko Komisie pre posudzovanie vybraných vplyvov z PPK** |
| **I. Úvod:** Ministerstvo financií Slovenskej republiky dňa 15. mája 2019 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu v znení neskorších predpisov a o zmene a doplnení zákona č. 98/2004 Z. z. o spotrebnej dani z minerálnych olejov v znení neskorších predpisov“*. Materiál predpokladá negatívne vplyvy na rozpočet verejnej správy.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov**  V doložke vybraných vplyvov, v časti 9. Vplyvy navrhovaného materiálu, Komisia žiada vyznačiť vplyvy na podnikateľské prostredie aj v riadku „z toho vplyvy na malé a stredné podniky“; predkladateľ by mal vyznačiť pozitívne aj negatívne vplyvy na podnikateľské prostredie, vrátane vplyvov na malé a stredné podniky. Komisia má za to, že materiál zakladá negatívne vplyvy na podnikateľské prostredie, vrátane vplyvov na malé a stredné podniky, ktorých náklady budú znášať:   * podnikatelia, ktorí používajú bioplyn a biometán určený na použitie ako pohonná látka alebo ako palivo na výrobu tepla, v dôsledku povinnosti zaradenia do predmetu dane; * podnikatelia vypĺňajúci žiadosť o registráciu oprávneného spotrebiteľa elektriny a žiadosť o vydanie povolenia na oslobodenú elektrinu (nové údaje); * podnikatelia, ktorí nakupujú elektrinu na účely ďalšieho predaja pre povinnosť registrácie.   Zároveň Komisia vníma aj pozitívne vplyvy na podnikateľské prostredie, vrátane vplyvov na malé a stredné podniky, ktoré ocenia:   * podnikatelia oslobodení od spotrebnej dane z uhlia pri technicky odôvodnených stratách; * podnikatelia s nabíjacími stanicami na nabíjanie elektrických vozidiel (právna istota zavedením regulácie).   Komisia tiež odporúča doplniť časť 12. Zdroje v zmysle Jednotnej metodiky na posudzovanie vybraných vplyvov o relevantné údaje, z ktorých sa pri spracovaní materiálu vychádzalo (napr. konzultácie s dotknutými subjektmi, dostupné štatistiky atď.).  V doložke vplyvov Komisia žiada uviesť definíciu problému v súlade s Jednotnou metodikou na posudzovanie vybraných vplyvov. Súčasné znenie reflektuje skôr zmeny, ktoré materiál ustanovuje, a nie identifikáciu problému.  **K vplyvom na rozpočet verejnej správy**  Z predloženej doložky vybraných vplyvov a analýzy vplyvov na rozpočet verejnej správy nie je zrejmé, z čoho vyplýva negatívny vplyv na rozpočet verejnej správy a ako bude rozpočtovo zabezpečený.  Podľa doložky vybraných vplyvov má predložený návrh negatívny vplyv na rozpočet verejnej správy, pričom rozpočtová zabezpečenosť nie je vyznačená a ani v poznámke nie je bližšie uvedené, z čoho tento negatívny vplyv vyplýva. V analýze vplyvov na rozpočet verejnej správy je v roku 2019 kvantifikovaná suma 112 860 eur na strane výdavkov, pričom nikde sa nešpecifikuje druh výdavkov, kapitola, financovanie návrhu ani popis návrhu. V analýze vplyvov na podnikateľské prostredie sa predpokladá, že návrh zákona ovplyvní tie podnikateľské subjekty, ktoré obchodujú s elektrinou, uhlím a zemným plynom. V tejto súvislosti Komisia žiada uviesť, či navrhovaný zákon bude mať vplyv na dotknuté podniky štátnej správy, pokiaľ ide o odvod dividend do štátneho rozpočtu. V doložke a v analýze nie je zohľadnený ani vplyv z novo zavedených pokút v rámci § 43 Správne delikty zákona č. 609/2007 Z. z.  Všetky negatívne vplyvy Komisia žiada zabezpečiť v rámci schválených limitov dotknutých kapitol na príslušný rozpočtový rok, bez zvýšených požiadaviek na rozpočet verejnej správy. V prípade pozitívneho vplyvu z novo zavedených pokút, ak tento nie je možné v súčasnosti kvantifikovať, uvedenú skutočnosť Komisia žiada uviesť a zdôvodniť v bode 10. Poznámky doložky vybraných vplyvov.  V nadväznosti na vyššie uvedené pripomienky je potrebné upraviť doložku a analýzu vplyvov na rozpočet verejnej správy.  **K vplyvom na podnikateľské prostredie**  V analýze vplyvov na podnikateľské prostredie Komisia žiada dopracovať analýzu podľa paragrafového znenia v časti 3.3. náklady regulácie jednotlivo kvôli zavedeniu:   1. osobitného ustanovenia pre nabíjacie stanice na nabíjanie elektrických vozidiel, 2. ustanovenia pre oslobodenie od spotrebnej dane z uhlia pri technicky odôvodnených stratách, 3. zaradenia bioplyn a biometán určený na použitie ako pohonná látka alebo ako palivo na výrobu tepla do predmetu dane.   Ďalej Komisia žiada doplniť vyčíslenie nákladov do súhrnnej tabuľky číslo 3.3.4. nákladov regulácie. Pri vyčíslení administratívnych nákladov, Komisia odporúča použiť kalkulačku nákladov, ktorá je zverejnená na webovom sídle Ministerstva hospodárstva SR.  Ako príklad vplyvov na podnikateľské prostredie Komisia uvádza:   1. Bod 28, 45 a 60 – Navrhovanou úpravou sa ustanovenie dopĺňa o povinnosť podať daňové priznanie aj pre platiteľov dane, ktorí v zdaňovacom období uskutočnili len dodávky bez dane alebo len dodávky oslobodené od dane. Uvedené je potrebné pre účely vypracovania Ročnej správy o poskytnutej výške štátnej pomoci pre Európsku komisiu, ako aj pre štatistické účely finančnej správy. 2. Bod 29, 46 a 61 – Legislatívno-technická úprava súvisiaca s doplnením povinnosti podať daňové priznanie aj pre osoby, ktoré realizujú len dodávky elektriny oslobodené od dane alebo bez spotrebnej dane, a to aj také, ktorých daňová povinnosť nepresiahne 5 eur. 3. Bod 50 – Navrhovanou úpravou sa do predmetu dane dopĺňa bioplyn a biometán určený na použitie ako pohonná látka alebo ako palivo na výrobu tepla.   Komisia žiada predkladateľa o kvalitatívny popis ako aj kvantitatívny výpočet nákladov či úspor (ak je možný na základe dispozície dátami či cez Kalkulačku nákladov) v dôsledku negatívnych a pozitívnych vplyvov v Analýze vplyvov na podnikateľské prostredie, ktorú predkladateľ nevyplnil v súlade s osobitnou časťou dôvodovej správy a zmenami regulácie vo vlastnom materiáli.  Predkladateľ v doložke vybraných vplyvov v časti „Charakter predkladaného materiálu“ uvádza Materiál legislatívnej povahy, pričom spolu s materiálom predkladá aj tabuľky zhody. Komisia odporúča o zosúladenie, aby bolo zrejmé, že dôvodom novely je potreba transpozície s právom EÚ. To sa týka aj časti 7. Doložky vybraných vplyvov.  **K sociálnym vplyvom**  Predkladaný materiál okrem iného zavádza osobitné ustanovenia pre zdaňovanie skvapalneného zemného plynu, zavádza osobitné ustanovenie týkajúce sa nabíjacích staníc na nabíjanie elektrických vozidiel, zavádza zvýhodnené sadzby dane na minerálny olej s obsahom biogénnej látky alebo dopĺňa možnosť osobitného oslobodenia od spotrebnej dane z uhlia v osobitných prípadoch a iné opatrenia. Medzi dotknutými subjektmi predkladateľ uvádza okrem iného aj konečných spotrebiteľov elektriny, uhlia a zemného plynu.  Na základe uvádzaných skutočností preto predkladateľovi Komisia odporúča vypracovať analýzu sociálnych vplyvov (príloha č. 4 Jednotnej metodiky na posudzovanie vybraných vplyvov) a zhodnotiť ich predovšetkým v bode 4.1 (vplyvy na hospodárenie domácností). V prípade, že predkladateľ považuje jednotlivé vplyvy za marginálne, Komisia odporúča danú skutočnosť deklarovať v bode 10. Poznámky doložky vybraných vplyvov.  **K vplyvom na životné prostredie**  Vzhľadom na to, že uvedené spotrebné dane sú späté aj so životným prostredím, Komisia žiada prehodnotiť vplyvy na životné prostredie. Zároveň Komisia žiada vypracovať analýzu vplyvov na životné prostredie.  **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko**  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.  **Stanovisko predkladateľa návrhu zákona**  Predkladateľ návrhu zákona na základe pripomienok a odporúčania Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov pripomienky do doložky vplyvov zapracoval. Na základe záverov rozporových konaní boli niektoré body, ktoré mali vplyv na podnikateľské prostredie z návrhu zákona vypustené. |

|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Všeobecne sa predpokladá, že návrh zákona ovplyvní tie podnikateľské subjekty, ktoré obchodujú s elektrinou, uhlím a zemným plynom. Predovšetkým tie subjekty, ktoré sú registrované a evidované colnými úradmi podľa príslušných ustanovení zákona o spotrebnej dani z elektriny ,uhlia a zemného plynu (na základe údajov z evidencie finančnej správy ide približne o 2135 subjektov).  Je možné očakávať ako pozitívne, tak i negatívne dopady na podnikateľské subjekty, a to všetkých kategórií podnikov. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Na základe zverejnenej predbežnej informácie PI/2017/219, sa dňa 06. novembra 2017 na pôde Ministerstva financií Slovenskej republiky uskutočnilo v rámci verejných konzultácií stretnutie k pripravovanému návrhu zákona s podnikateľskými subjektami, ktoré obchodujú s elektrinou, uhlím a zemným plynom. Zúčastnili sa zástupcovia SAPPO, RÚZ SR, AZZ SR, SEVA, SPP, ZSE, SSE, VSE, Eustream, SE a Slovenská inovačná a energetická agentúra.  Hlavnou témou tohto stretnutia bolo   * podrobnejšie oboznámiť zástupcov podnikateľských subjektov s oblasťami, ktorých by sa mali dotknúť pripravované návrhy zmien obsiahnuté v návrhu zákona č. 609/2007 Z. z., * umožniť zástupcom podnikateľských subjektov vyjadriť sa k týmto návrhom.   **Závery:**  Zástupcovia podnikateľských subjektov boli vyzvaní aby predložili svoje návrhy a pripomienky k pripravovaným okruhom zmien. Ministerstvu financií Slovenskej republiky doručili svoje návrhy Stredoslovenská energetika a. s., Republiková únia zamestnávateľov, Eustream a Klub 500.  Zástupcovia podnikateľských subjektov boli tiež informovaní o možnosti vyjadrenia sa a predkladania prípadných pripomienok k návrhu zákona v rámci medzirezortného pripomienkového konania. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane, clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Pozitívnym vplyvom je napríklad zavedenie oslobodenia od spotrebnej dane u uhlia pri technicky odôvodnených stratách. Navrhovanou úpravou sa do zákona dopĺňa možnosť oslobodenia od spotrebnej dane z uhlia v prípade, ak dôjde k jeho zničeniu vplyvom vyššej moci (požiar, prírodná katastrofa). Uhlie je oslobodené od dane maximálne do výšky technicky odôvodnených skutočných strát, pričom tieto musia byť uznané správcom dane.  Rovnako možno predpokladať vplyv na podnikateľské subjekty, ktoré obchodujú s minerálnym olejom podľa zákona č. 98/2004 Z. z. o spotrebnej dani z minerálneho oleja v znení neskorších predpisov. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nepredpokladajú sa nepriame finančné náklady. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Predpokladajú sa administratívne náklady pre tie subjekty, ktoré budú v zmysle návrhu zákona povinné podávať daňové priznanie, ako i pre tie subjekty, ktoré budú v zmysle návrhu zákona povinné viesť evidenciu. Rovnako sa zvýšia administratívne náklady pre tie subjekty, ktoré budú povinné registrovať sa na spotrebnú daň z elektriny a zemného plynu.  Samotné vyplnenie elektronického formulára daňového priznania môže trvať od 5 minút do 1 hodiny. Tento časový údaj je závislý od veľkosti a počtu prevádzok platiteľa dane, od počtu a druhov jednotlivých oslobodení, ktoré si v rámci daňového priznania môže uplatňovať. Náročnosť vedenia evidencie je závislá od vyrobeného predmetu dane, od počtu dodávateľov platiteľa dane, od množstva a veľkosti prevádzok, od počtu odberateľov predmetu dane.  Odhadovaný čas potrebný na vedenie evidencie platiteľom dane sú približne 3 pracovné dní za mesiac pre veľký subjekt (presnejšie 8 pracovných hodín x 3 pracovné dni ) a 1/2 dňa za mesiac v prípade malého subjektu (presnejšie 4 pracovné hodiny).  Dĺžka trvania registračného konania je daná zákonom. V prípade platiteľa dane po preverení pravdivosti skutočností a údajov uvedených v žiadosti, colný úrad zaregistruje žiadateľa a vydá mu osvedčenie o registrácii platiteľa dane do 15 dní odo dňa podania žiadosti o registráciu. Z pohľadu žiadateľa o registráciu platiteľa dane ide o čas potrebný na vyplnenie registračného formulára uvedeného na portáli finančnej správy zasielaného elektronicky správcovi dane. Samotné vyplnenie elektronického formulára v prípade platiteľa dane môže trvať od 10 minút do 30 minút. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *24,33-145,99 eur\** | *51 944,55-311 688,650 eur\** | | ***Celkové náklady regulácie*** | ***24,33-145,99 eur\**** | ***51 944,55-311 688,650 eur\**** |   *\*odborný odhad vychádzali sme zo vstupných údajov poskytnutých* ***FR SR*** |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Nepredpokladá sa vplyv navrhovaných zmien na konkurencieschopnosť a správanie podnikov na trhu, keďže návrh zákona zavádza rovnaké podmienky pre všetkých účastníkov trhu v danom segmente. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Navrhovaná zmena nemá vplyv na inovácie. |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2019** | **2020** | **2021** | **2022** |
| **Príjmy verejnej správy celkom** |  |  |  |  |
| v tom: za každý subjekt verejnej správy zvlášť |  |  |  |  |
| ***z toho:*** |  |  |  |  |
| ***- vplyv na ŠR*** |  |  |  |  |
| *Rozpočtové prostriedky (kapitola VPS FR SR)* |  |  |  |  |
| *EÚ zdroje* |  |  |  |  |
| ***- vplyv na obce*** |  |  |  |  |
| ***- vplyv na vyššie územné celky*** |  |  |  |  |
| ***- vplyv na ostatné subjekty verejnej správy*** |  |  |  |  |
| **Výdavky verejnej správy celkom** | **135 432** |  |  |  |
| v tom: Kapitola MF SR (MF SR - úrad) / program 0EK | **120 384** |  |  |  |
| Kapitola MF SR (Finančné riaditeľstvo SR) / program 0EK | **15 048** |  |  |  |
| ***z toho:*** |  |  |  |  |
| ***- vplyv na ŠR*** | **135 432** |  |  |  |
| *Rozpočtové prostriedky* | **135 432** |  |  |  |
| *EÚ zdroje* |  |  |  |  |
| *spolufinancovanie* |  |  |  |  |
| ***- vplyv na obce*** |  |  |  |  |
| ***- vplyv na vyššie územné celky*** |  |  |  |  |
| ***- vplyv na ostatné subjekty verejnej správy*** |  |  |  |  |
| **Vplyv na počet zamestnancov** |  |  |  |  |
| ***- vplyv na ŠR*** |  |  |  |  |
| ***- vplyv na obce*** |  |  |  |  |
| ***- vplyv na vyššie územné celky*** |  |  |  |  |
| ***- vplyv na ostatné subjekty verejnej správy*** |  |  |  |  |
| **Vplyv na mzdové výdavky** |  |  |  |  |
| ***- vplyv na ŠR*** |  |  |  |  |
| ***- vplyv na obce*** |  |  |  |  |
| ***- vplyv na vyššie územné celky*** |  |  |  |  |
| ***- vplyv na ostatné subjekty verejnej správy*** |  |  |  |  |
| **Financovanie zabezpečené v rozpočte** | **15 048** |  |  |  |
| v tom: Kapitola MF SR (MF SR - úrad) / program 0EK |  |  |  |  |
| Kapitola MF SR (Finančné riaditeľstvo SR) / program 0EK | 15 048 |  |  |  |
| **Iné ako rozpočtové zdroje** |  |  |  |  |
| **Rozpočtovo nekrytý vplyv / úspora** | **120 384** |  |  |  |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Legislatívnou úpravou sa v zmysle ustanovenia „§15a Osobitné ustanovenie pre nabíjacie stanice“ zavádza *nový typ daňového subjektu*. Uvedený návrh bude vyžadovať vykonanie zmeny v APV SysNeD, ďalej bude nové tlačivo daňového priznania k spotrebnej dani z elektriny a zmeny bude nutné vykonať aj v registračnom formulári uvedenom na PFS. Obe tlačivá zverejní MF SR.

Legislatívnou úpravou sa zavádza *nový typ oslobodenia pri spotrebnej dani z uhlia*. Ustanovenie § 19 sa dopĺňa novým odsekom 2 znenia: „Od dane je oslobodené aj uhlie maximálne do výšky technicky odôvodnených skutočných strát pri skladovaní a preprave, ak sú tieto straty uznané colným úradom ako oprávnené a zodpovedajú charakteru činnosti a obvyklej výške strát pri rovnakej alebo obdobnej činnosti.“.

Uvedený návrh bude mať za následok úpravu daňového priznania k spotrebnej dani z uhlia a teda zmenu formulára uvedeného daňového priznania zverejneného na PFS ako aj vykonanie zmeny v APV SysNeD. Nové tlačivo daňového priznania zverejní MF SR.

Legislatívne úpravy rôznych ustanovení zákona si vyžiadajú *zmeny údajov poskytnutých pri registrácii daňových subjektov*, v nadväznosti na čo bude potrebné upraviť tlačivo na registráciu daňových subjektov na PFS, finálnu podobu tlačiva zverejní MF SR.

Návrh zákona bude vyžadovať vykonanie zmeny v APV SysNeD, PFS.

Finančný dopad na informačné systémy v rámci kapitoly MF SR predstavuje sumu **135 432 eur s DPH,** z toho predstavujú výdavky Finančného riaditeľstva SR na SysNeD 15 048 eur s DPH a výdavky Ministerstva financií SR – úrad na PFS 120 384 eur s DPH. Finančné riaditeľstvo SR má na zmeny vyčlenené finančné prostriedky len vo výške 15 048 eur. Zvyšná suma 120 384 eur nie je v rozpočte kapitoly MF SR zabezpečená. Správca rozpočtovej kapitoly MF SR požiada Ministerstvo financií SR o rozpočtové opatrenie (povolené prekročenie limitu výdavkov) v sume 120384 eur (kapitálové výdavky, RP 718006, podprogram 0EK0D).

Súčasťou uvedeného vplyvu na rozpočet kapitoly MF SR nie je financovanie podpory informačných systémov v nasledujúcich rokoch, ktoré nie je možné v súčasnosti vyčísliť. Podpora informačného systému sa zvyčajne pohybuje na úrovni 20 – 25 % obstarávacej ceny informačného systému a závisí od konkrétnych zmluvných podmienok.

**2.2. Popis a charakteristika návrhu**

**2.2.1. Popis návrhu:**

Návrh zákona mení spresňuje a dopĺňa základné pojmy, zavádza osobitné ustanovenia pre nabíjacie stanice na nabíjanie elektrických vozidiel, zavádza ustanovenie pre oslobodenie od spotrebnej dane z uhlia pri technicky odôvodnených stratách. Návrh zákona zároveň spresňuje predmet dane z minerálneho oleja a upravuje podmienky na uplatnenie zníženej sadby dane na motorový benzín.

**2.2.2. Charakteristika návrhu:**

zmena sadzby

**X** zmena v nároku

nová služba alebo nariadenie (alebo ich zrušenie)

kombinovaný návrh

**X** iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2019** | **2020** | **2021** | **2022** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 3

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2019** | **2020** | **2021** | **2022** |
| **Daňové príjmy (100)1** | **0** | **0** | **0** | **0** |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **0** | **0** | **0** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

**Kapitola MF SR**

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2019** | **2020** | **2021** | **2022** |
| **Bežné výdavky (600)** |  |  |  |  |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630)2 |  |  |  |  |  |
| Bežné transfery (640)2 |  |  |  |  |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** | **135 432** |  |  |  |  |
| Obstarávanie kapitálových aktív (710)2 | 135 432 |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **135 432** |  |  |  |  |

**DOLOŽKA ZLUČITEĽNOSTI**

**návrhu zákona, ktorým sa mení a dopĺňa zákon č. 609/2007 Z. z. o spotrebnej dani   
z elektriny, uhlia a zemného plynu a o zmene a doplnení zákona č. 98/2004 Z. z.**

**o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov s právom Európskej únie**

**1. Navrhovateľ zákona:**

Vláda Slovenskej republiky.

1. **Názov návrhu zákona:**

Návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani   
z minerálneho oleja v znení neskorších predpisov a ktorým sa mení a dopĺňa zákon   
č. 98/2004 Z. z. o spotrebnej dani z minerálneho oleja v znení neskorších predpisov.

1. **Predmet návrhu zákona je upravený v práve Európskej únie:**
2. **Primárne právo:**

* čl. 52 Zmluvy o Európskej únii,
* čl. 110 až 113 a čl. 355 Zmluvy o fungovaní Európskej únie.

1. **Sekundárne právo**:

* smernica Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny (*Mimoriadne vydanie Ú.v. EÚ kap. 9/zv. 1,* Ú. v. ES L 283 31.10.2003*)* v platnom znení*, gestor:* MF SR, spolugestor: Ministerstvo hospodárstva SR*,*
* smernica Rady 2008/118/ES z 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1. 2009) v platnom znení, *gestor:* MF SR,
* nariadenie Komisie (ES) č. 684/2009 z 24. júla 2009, ktorým sa implementuje smernica Rady 2008/118/ES, pokiaľ ide o elektronické postupy pri preprave tovaru podliehajúceho spotrebnej dani v režime pozastavenia dane (Ú. v. EÚ L 197, 29.7.2009) v platnom znení, *gestor: MF SR,*
* nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (prepracované znenie) (Ú. v. EÚ L 269, 10. 10. 2013) v platnom znení, gestor: MF SR,
* nariadenie Rady (EÚ) č. 389/2012 z  2. mája 2012 o administratívnej spolupráci v oblasti spotrebných daní a zrušení nariadenia (ES) č. 2073/2004 (Ú. v. EÚ L 121, 8.5.2012) v platnom znení, *gestor:* MF SR.

**c) Judikatúra Súdneho dvora Európskej únie:**

* rozhodnutie Súdneho dvora vo veci C - 82/12, Transportes Jordi Besora SL proti Generalitat de Catalunya, [2014].

**Výrok rozhodnutia:**

Článok 3 ods. 2 smernice Rady 92/12/EHS z 25. februára 1992 o všeobecnom systéme, držbe, preprave a kontrole tovarov podliehajúcich spotrebným daniam sa má vykladať v tom zmysle, že bráni vnútroštátnej právnej úprave, ktorá zavádza daň z maloobchodného predaja minerálnych olejov, akou je daň z predaja určitých minerálnych olejov dotknutá vo veci samej, keďže takúto daň nemožno považovať za daň, ktorá sleduje špecifický účel v zmysle tohto ustanovenia, pretože cieľ tejto dane, určenej na financovanie výkonu právomocí v oblasti zdravotníctva a životného prostredia dotknutými územnými samosprávnymi celkami, sám osebe nesmeruje k zabezpečeniu ochrany zdravia a životného prostredia.

* rozhodnutie Súdneho dvora vo veci C - 103/17, Messer France SAS proti Premier ministre a i., [2018].

**Výrok rozhodnutia:**

1.      Článok 18 ods. 10 druhý pododsek smernice Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny sa má vykladať v tom zmysle, že až do 1. januára 2009 predstavovalo dodržiavanie minimálnych úrovní zdanenia stanovených touto smernicou spomedzi pravidiel zdanenia elektriny stanovených právom Únie jedinú povinnosť, ktorá prináležala Francúzskej republike.

2.      Článok 3 ods. 2 smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov sa má vykladať v tom zmysle, že zavedenie inej nepriamej dane z elektriny nie je podmienené zavedením harmonizovanej spotrebnej dane a keďže taká daň, o akú ide vo veci samej, nepredstavuje takúto spotrebnú daň, jej zlučiteľnosť so smernicami 92/12 a 2003/96 sa musí posúdiť vzhľadom na podmienky stanovené v článku 3 ods. 2 smernice 92/12 pre existenciu iných nepriamych daní sledujúcich osobitné účely.

3.      Článok 3 ods. 2 smernice 92/12 sa má vykladať v tom zmysle, že taká daň, o akú ide vo veci samej, môže byť považovaná za „inú nepriamu daň“ vzhľadom na jej environmentálny účel, ktorého cieľom je financovať dodatočné náklady spojené s povinnosťou nákupu zelenej energie, vylúčiac však účely tejto dane týkajúce sa územnej a sociálnej kohézie, ako je realizácia geografického vyrovnania sadzieb a zníženie ceny elektriny pre domácnosti postihnuté chudobou, a čisto administratívne účely, ako je najmä financovanie nákladov na administratívne fungovanie verejných orgánov a inštitúcií, ako je Médiateur national de l’énergie (Národný energetický mediátor) a Caisse de dépôts et consignations (Štátna depozitná pokladnica), pod podmienkou, že vnútroštátny súd overí dodržiavanie pravidiel zdanenia uplatniteľných na účely spotrebných daní.

4.      Právo Únie sa má vykladať v tom zmysle, že daňovníci môžu žiadať o vrátenie časti takej dane, o akú ide vo veci samej, v závislosti od toho, aká časť z príjmov z tejto dane je určená na financovanie účelov, ktoré nie sú osobitné, pod podmienkou, že túto daň nepreniesli títo daňovníci na svojich vlastných zákazníkov, čo prináleží overiť vnútroštátnemu súdu.

* rozhodnutie Súdneho dvora vo veci C ‑ 355/14 „Polichim‑SS“ EOOD proti Načalnik na Mitnica Svištov, [2016].

**Výrok rozhodnutia:**

1.      Článok 7 ods. 2 smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS sa má vykladať v tom zmysle, že predaj výrobku podliehajúceho spotrebnej dani držaného oprávneným prevádzkovateľom daňového skladu v daňovom sklade vedie k prepusteniu do daňového voľného obehu až v momente, keď tento výrobok fyzicky opustí daňový sklad.

2.      Článok 14 ods. 1 písm. a) smernice Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny v spojení s článkom 7 smernice 2008/118 sa má vykladať v tom zmysle, že bráni tomu, aby vnútroštátne orgány odmietli oslobodiť od spotrebnej dane energetické výrobky, ktoré potom, ako boli oprávneným prevádzkovateľom daňového skladu predané sprostredkujúcemu kupujúcemu, ich tento kupujúci predal konečnému spotrebiteľovi, ktorý spĺňa všetky požiadavky vnútroštátneho práva na oslobodenie týchto výrobkov od spotrebnej dane a ktorému boli tieto výrobky dodané priamo týmto oprávneným prevádzkovateľom daňového skladu z daňového skladu, len z toho dôvodu, že sprostredkujúci kupujúci označený týmto oprávneným prevádzkovateľom daňového skladu ako príjemca uvedených výrobkov nie je konečným spotrebiteľom oprávneným podľa vnútroštátneho práva prijímať energetické výrobky oslobodené od spotrebnej dane.

* rozhodnutie Súdneho dvora vo veci C ‑ 349/13 Minister Finansów proti Oil Trading Poland sp. z o. o., [2015].

**Výrok rozhodnutia:**

Článok 3 ods. 3 smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov a článok 1 ods. 3 smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS sa majú vykladať v tom zmysle, že nebránia tomu, aby výrobky, ktoré nespadajú do pôsobnosti uvedených smerníc, ako sú mazacie oleje určené na iné účely ako motorové palivá alebo vykurovacie palivá, podliehali dani upravenej rovnakými pravidlami ako režim zosúladenej spotrebnej dane vyplývajúci z uvedených smerníc, pretože skutočnosť, že uvedené výrobky tejto dani podliehajú, nepredstavuje v obchode medzi členskými štátmi formality spojené s prekročením hraníc.

**4. Záväzky Slovenskej republiky vo vzťahu Európskej únii:**

1. Lehota na prebratie smernice 2003/96/ES: do dňa pristúpenia Slovenskej republiky k Európskej únii, t.j. do 1.5. 2004.

Lehota na prebratie smernice 2008/118/ES bola stanovená do 1.1. 2010.

1. Proti SR nebolo začaté konanie v rámci „EÚ Pilot“, ani nebol začatý postup EK ako aj nebolo začaté konanie o porušení podľa čl. 258 až 260 Zmluvy o fungovaní Európskej únie.
2. Smernica 2003/96/ES bola prebratá do zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z.z. o spotrebnej dani z minerálneho oleja v znení neskorších predpisov a do zákona č. 98/2004 Z.z. o spotrebnej dani z minerálneho oleja v znení neskorších predpisov.

Smernica 2008/118/ES bola prebratá do zákona č.530/2011 Z. z. o spotrebnej dani z alkoholických nápojov v znení neskorších predpisov, do zákona č. 98/2004 Z. z.o spotrebnej dani z minerálneho oleja v znení neskorších predpisov, do zákona č. 106/2004 Z. z. o spotrebnej dani z tabakových výrobkov v znení neskorších predpisov a do zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov.

**5. Návrh zákona je zlučiteľný s právom Európskej únie:**

Úplne.

**B. Osobitná časť**

**K článku I**

**K bodu 1a 6**

Legislatívno-technická úprava.

**K bodu 2, 3, 4, 5 a 8**

Legislatívno-technická úprava súvisiaca so zavedením a spresnením definície základných pojmov.

**K bodu 7**

Legislatívno-technická úprava súvisiaca so spresnením definície plynárenského podniku. Definícia je pre účely návrhu zákona zosúladená so zákonom č. 251/2012 Z. z. o energetike   
a o zmene a doplnení niektorých zákonov. Z definície vyplýva okruh osôb povinných registrovať sa ako platiteľ dane zo zemného plynu. Ako platiteľ dane zo zemného plynu teda nie sú povinné registrovať sa domácnosti a zahraničné osoby iné ako tie, ktoré na daňovom území realizujú dodávky zemného plynu koncovým odberateľom zemného plynu v domácnosti. Zahraničným osobám nevyplýva povinnosť preukázať sa svojmu dodávateľovi zemného plynu pred prvým odberom zemného plynu osvedčením o registrácii platiteľa dane, keďže tieto nie sú povinné registrovať sa a zákon im túto povinnosť neukladá.

**K bodu 9**

Navrhovanou úpravou sa upravuje text zákona tak, aby bolo zrejmé, že pod predmetné ustanovenie spadá aj osobitné ustanovenie pre stlačený zemný plyn.

**K bodu 10**

Navrhovanou úpravou sa upravuje definícia správcu dane. Cieľom úpravy je jej zosúladenie daňovým poriadkom.

**K bodu 11 a 44**

Legislatívno-technická úprava súvisiaca s vypustením odseku 1 v § 6 a § 30 zákona   
č. 609/2007 Z. z. s ohľadom na jeho exspiráciu.

**K bodu 12, 13, 15, 26, 45, 49 a 54**

Legislatívno-technická úprava súvisiaca s aktualizáciou právneho predpisu, na ktorý sa zákon odkazuje.

**K bodu 14**

Navrhovanou úpravou sa text ustanovenia upravuje tak, aby sa predišlo prípadom, kedy si subjekt uplatní dvojité oslobodenie od dane.

**K bodu 16**

Navrhovanou úpravou sa zavádza a spresňuje definícia identifikačných údajov, ktoré musí obsahovať žiadosť o registráciu oprávneného spotrebiteľa elektriny a žiadosť o vydanie povolenia na oslobodenú elektrinu. Uvedená úprava je nevyhnutná z dôvodu právnej istoty daňových subjektov, ako aj správcu dane.

**K bodu 17**

Legislatívno-technická úprava, ktorou sa precizuje text a zosúlaďuje sa s ostatnými zákonmi o spotrebných daniach.

**K bodu 18**

Navrhovanou úpravou sa v nadväznosti na elektronizáciu spoločnosti spresňuje text ustanovenia tak, aby bolo možné rozšíriť možnosti odovzdania povolenia na oslobodenú elektrinu aj o jeho elektronické doručenie.

**K bodu 19**

Navrhovanou úpravou sa zosúlaďuje lehota na nahlasovanie zmien oprávnenými spotrebiteľmi s lehotou na nahlasovanie zmien platiteľmi dane.

**K bodu 20**

Navrhovanou úpravou sa text ustanovenia upravuje tak, aby bolo zrejmé, že vydané povolenie na oslobodenú elektrinu je vydané na konkrétneho dodávateľa elektriny a oprávnený spotrebiteľ elektriny sa ním nemôže preukázať akémukoľvek dodávateľovi elektriny.

**K bodu 21**

Navrhovanou úpravou sa text ustanovenia upravuje tak, aby bola osobe, ktorá vstúpila do reštrukturalizácie umožnená registrácia a aby mohla vykonávať aj naďalej podnikateľskú činnosť spojenú výhradne s registráciou platiteľa dane, keďže účelom reštrukturalizácie je ekonomické ozdravenie a zlepšenie hospodárskych výsledkov podnikateľa.

**K bodu 22**

Navrhovanou úpravou sa text ustanovenia upravuje tak, aby bolo možné odňať povolenie na oslobodenú elektrinu osobe, ktorá prestala spĺňať podmienky na jeho vydanie.

**K bodu 23**

Navrhovanou úpravou sa precizuje text ustanovenia a upravuje sa tak, aby bolo možné osobe, ktorá prestala spĺňať podmienky na vydanie povolenia na oslobodenú elektrinu v priebehu 12 po sebe nasledujúcich mesiacov odňať povolenie na oslobodenú elektrinu.

**K bodu 24**

Navrhovanou úpravou sa vypúšťa písmeno c), ktoré je obsolentné v nadväznosti na sprecizovanie definície elektroenergetického podniku. Z tejto definície vyplýva, že platiteľom dane je aj taká osoba, ktorá vykonáva činnosť podľa osobitného predpisu.

**K bodu 25**

Navrhovanou úpravou sa text ustanovenia upravuje tak, aby boli povinné registrovať sa ako platiteľ dane z elektriny všetky osoby, ktoré nakupujú elektrinu na účely ďalšieho predaja. Abstrahuje sa od doterajšej podmienky povolenia podnikať v energetike podľa zákona č. 251/2012 Z. z. o energetike.

**K bodu 27**

Navrhovanou úpravou sa do definície platiteľa dane z elektriny dopĺňa aj dodávateľ elektriny na nabíjaciu stanicu na nabíjanie elektrických automobilov. Zodpovedný za výpočet a správne odvedenie dane je v tomto prípade dodávateľ elektriny na nabíjaciu stanicu.

**K bodu 28**

Navrhovanou úpravou sa text ustanovenia upravuje tak, aby daň bolo možné vrátiť osobe, ktorá napriek vydanému osvedčeniu o registrácii platiteľa dane z elektriny sa týmto osvedčením nepreukázala svojmu dodávateľovi pred prvým dodaním elektriny, resp. sa ním preukázala neskoro.

**K bodu 29, 42 a 53**

Navrhovanou úpravou sa upravuje definícia preukázateľne zdanenej elektriny, uhlia a zemného plynu na účely zákona č. 609/2007 Z. z.

**K bodu 30, 43 a 55**

Navrhovanou úpravou sa jednoznačnejšie upravujú podmienky vrátenia dane v prípade, kedy sa platiteľ dane nepreukáže svojmu dodávateľovi osvedčením o registrácii platiteľa dane. Zároveň sa tým znižuje administratívna záťaž pre správcu dane.

**K bodu 31**

Navrhovanou úpravou sa upravuje povinnosť viesť evidenciu pre platiteľa dane z elektriny, resp. zemného plynu. Zároveň sa upravuje text ustanovenia tak, aby boli povinné registrovať sa ako platiteľ dane zo zemného plynu všetky osoby, ktoré nakupujú zemný plyn na účely ďalšieho predaja. Abstrahuje sa od podmienky povolenia podnikať v energetike podľa zákona č. 251/2012 Z. z. o energetike.

**K bodu 32**

Navrhovanou úpravou sa zavádza osobitné ustanovenie týkajúce sa nabíjacích staníc na nabíjanie elektrických vozidiel, ktorého cieľom je upraviť podmienky zdaňovania a jednoznačne určiť, kto je pri dodávkach elektriny určenej na nabíjanie elektrických vozidiel platiteľom dane z elektriny. Zároveň sa jednoznačne určuje základ dane a podmienky registrácie platiteľa dane z elektriny dodanej na nabíjanie elektrického vozidla.

**K bodu 33**

Legislatívno-technická úprava spresňujúca predmet dane z uhlia. Podľa navrhovanej úpravy pevné uhľovodíky kódu kombinovanej nomenklatúry 2706 až 2715 sú predmetom spotrebnej dane z uhlia, ak sú použité, dodané alebo ponúkané na použitie ako pohonná látka alebo palivo na výrobu tepla s výnimkou uhľovodíka kódu kombinovanej nomenklatúry 2713 20 00 (ropný bitúmen), ktorý je predmetom spotrebnej dane z minerálneho oleja bez ohľadu na účel jeho použitia.

**K bodu 34**

Navrhovanou úpravou sa do zákona dopĺňa možnosť oslobodenia od spotrebnej dane z uhlia v prípade, ak dôjde k jeho zničeniu. Uhlie je oslobodené od dane maximálne do výšky technicky odôvodnených skutočných strát, pričom tieto musia byť uznané správcom dane.

**K bodu 35 a 40**

Legislatívno-technická úprava súvisiaca s doplnením nového odseku.

**K bodu 36**

Navrhovanou úpravou sa v nadväznosti na zadefinovanie identifikačných údajov upravuje znenie ustanovenia, ktoré sa zároveň zosúlaďuje s ostatnými predmetmi dane zákona č. 609/2007 Z. z.

**K bodu 37**

Navrhovanou úpravou sa text ustanovenia upravuje tak, aby bolo zrejmé, že vydané povolenie na oslobodené uhlie je vydané na konkrétneho dodávateľa uhlia a oprávnený spotrebiteľ uhlia sa ním nemôže preukázať akémukoľvek dodávateľovi uhlia.

**K bodu 38**

Navrhovanou úpravou sa do zákona dopĺňajú podmienky ako naložiť s uhlím v prípade, ak oprávnený spotrebiteľ odobral na účely oslobodené od dane uhlie od svojho dodávateľa a z určitých objektívnych príčin nedokáže toto uhlie spotrebovať na účely oslobodené od dane, ani na žiadne iné účely.

**K bodu 39**

Navrhovanou úpravou sa do zákona dopĺňa možnosť odňatia povolenia na oslobodené uhlie v prípade, ak o to oprávnený spotrebiteľ uhlia požiada, resp. ak prestal spĺňať podmienky na jeho vydanie.

**K bodu 41**

Navrhovanou úpravou sa text ustanovenia upravuje tak, aby daň bolo možné vrátiť osobe, ktorá napriek vydanému osvedčeniu o registrácii platiteľa dane z uhlia sa týmto osvedčením nepreukázala svojmu dodávateľovi pred prvým dodaním uhlia, resp. sa ním preukázala neskoro.

**K bodu 46**

Navrhovanou úpravou sa text ustanovenia upravuje tak, aby bolo zrejmé, že vydané povolenie na oslobodený zemný plyn je vydané na konkrétneho dodávateľa zemného plynu a oprávnený spotrebiteľ zemného plynu sa ním nemôže preukázať akémukoľvek dodávateľovi zemného plynu.

**K bodu 47**

Navrhovanou úpravou sa do zákona dopĺňa možnosť odňatia povolenia na oslobodený zemný plyn v prípade, ak oprávnený spotrebiteľ zemného plynu prestal spĺňať podmienky na jeho vydanie.

**K bodu 48**

Navrhovanou úpravou sa text ustanovenia upravuje tak, aby bolo možné odňať povolenie na oslobodený zemný plyn oprávnenému spotrebiteľovi zemného plynu, ak v období 12 po sebe nasledujúcich kalendárnych mesiacov prestal spĺňať podmienky na vydanie povolenia na oslobodený zemný plyn.

**K bodu 50**

Navrhovanou úpravou sa do definície platiteľa dane zo zemného plynu dopĺňa osoba, ktorá vyrobila zemný plyn pre vlastnú spotrebu a z definície platiteľa dane sa vynímajú domácnosti, ktoré sú zo zákona oslobodené.

**K bodu 51**

Navrhovanou úpravou sa upravuje text ustanovenia tak, aby boli povinné registrovať sa ako platiteľ dane zo zemného plynu všetky osoby, ktoré nakupujú zemný plyn na účely ďalšieho predaja s výnimkou zahraničných osôb, ktoré nakupujú zemný plyn len na účely ďalšieho predaja, teda nie sú v postavení konečného spotrebiteľa zemného plynu. V navrhovanom znení sa abstrahuje od podmienky povolenia podnikať v energetike podľa zákona č. 251/2012 Z. z. o energetike.

**K bodu 52**

Navrhovanou úpravou sa text ustanovenia upravuje tak, aby daň bolo možné vrátiť osobe, ktorá napriek vydanému osvedčeniu o registrácii platiteľa dane zo zemného plynu sa týmto osvedčením nepreukázala svojmu dodávateľovi pred prvým dodaním zemného plynu, resp. sa ním preukázala neskoro.

**K bodu 56, 57, 58 a 60**

Legislatívno-technické úpravy.

**K bodu 59**

Navrhovanou úpravou sa má zamedziť uloženiu sankcie neprimeranej skutku, ktorý subjekt vykonal a stanoviť za daňové delikty a priestupky minimálnu a maximálnu výšku pokuty. Navrhovanou úpravou sa tiež umožní colnému úradu pri určovaní sankcie posúdiť každý jednotlivý delikt alebo priestupok individuálne a uložiť sankciu s prihliadnutím na závažnosť, dĺžku trvania a následky protiprávneho stavu.

**K bodu 61**

V nadväznosti na vykonané úpravy sa legislatívno-technicky upravujú prechodné ustanovenia.

**K článku II**

**K bodu 1**

Legislatívno-technická úprava spresňujúca predmet dane z minerálneho oleja. Podľa navrhovanej úpravy uhľovodíky kódu kombinovanej nomenklatúry 2711 11, 2711 21 a 2711 29 *(zemný plyn)* sú predmetom spotrebnej dane zo zemného plynu bez ohľadu na účel ich použitia. Pevné uhľovodíky kódu kombinovanej nomenklatúry 2706 až 2715 sú vyňaté z predmetu dane z minerálneho oleja a sú predmetom spotrebnej dane z uhlia, ak sú použité, dodané alebo ponúkané na použitie ako pohonná látka alebo palivo na výrobu tepla s výnimkou uhľovodíka kódu kombinovanej nomenklatúry 2713 20 00 (ropný bitúmen), ktorý je predmetom spotrebnej dane z minerálneho oleja bez ohľadu na účel jeho použitia.

**K bodu 2**

Navrhovanou úpravou sa zosúlaďujú kódy kombinovanej nomenklatúry s vykonávacím nariadení Komisie (EÚ) 2018/1602 z 11. októbra 2018, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku.

**K bodu 3**

Legislatívno-technická úprava spresňujúca odkaz na technickú normu, ako jednu z možností technickej špecifikácie a zisťovania presnosti objemu biopaliva v pohonných látkach.

**K bodu 4**

Na základe predpokladaného nedostatku pokročilých biopalív na trhu Slovenskej republiky sa navrhovanou úpravou umožní od 1. januára 2020, na uplatnenie daňovo zvýhodnenej sadby dane na motorový benzín, primiešať do motorového benzínu len biopalivo prvej generácie v stanovenom objeme. Zároveň zostáva ako alternatíva na uplatnenie daňovo zvýhodnenej sadby dane na motorový benzín možnosť primiešavať do motorového benzínu aj zmes biopaliva prvej generácie a pokročilého biopaliva, ak osoba, ktorá si bude chcieť uplatniť daňovo zvýhodnenú sadzbu dane na motorový benzín, bude disponovať požadovaným objemom pokročilého biopaliva, pričom súčet jednotlivých objemov tejto zmesi je rovnaký ako požadovaný minimálny objem biopaliva prvej generácie, t. j. 7,4 % objemu.

**K bodu 5**

Legislatívno-technická úprava spresňujúca definíciu dovozcu minerálneho oleja.

**K bodom 6 a 7**

Navrhovanou úpravou sa umožní užívateľskému podniku dodať daňovo zvýhodnený minerálny olej uvedený v odbernom poukaze so súhlasom colného úradu inému užívateľskému podniku, ktorý má odberný poukaz na odber takéhoto minerálneho oleja, alebo daňovému skladu na prepracovanie, alebo tento minerálny olej zneškodniť pod dohľadom colného úradu, ak bol tento minerálny olej znehodnotený v procese jeho použitia na iné účely oslobodenia ako pohonná látka alebo palivo. Zároveň sa primerane legislatívno-technicky upravuje doterajšie znenie odseku 16.

Ak užívateľský podnik bude chcieť zneškodniť daňovo zvýhodnený minerálny olej podľa zákona č. 79/2015 Z. z. o odpadoch pod dohľadom colného úradu, len oznámi túto skutočnosť miestne príslušnému colnému úradu, pričom v oznámení uvedie množstvo a druh minerálneho oleja minerálneho oleja, ktorý sa má zneškodniť a navrhne deň a miesto zneškodnenia tohto minerálneho oleja. Na základe oznámenia a po dohode s colným úradom sa v dohodnutý deň na dohodnutom mieste a pod dohľadom colného úradu zneškodní znehodnotený daňovo zvýhodnený minerálny olej.

Tiež sa stanovuje, že daňovo zvýhodnený minerálny olej, ktorý bol zneškodnený pod dohľadom colného úradu sa považuje za oslobodený od dane podľa § 10 ods. 2 písm. f) zákona o spotrebnej dani z minerálneho oleja.

**K bodu 8**

Legislatívno-technická úprava spresňujúca spôsob prepravy daňovo zvýhodneného minerálneho oleja na daňovom území v súvislosti s legislatívnymi úpravami v bodoch 6 a 7.

**K bodu 9**

Legislatívno-technická úprava rozširujúca situácie, kedy môže byť vydané nové povolenie na distribúciu alebo povolenie na predaj.

**K bodu 10**

Navrhovanou úpravou sa umožní predajcovi pohonných látok vydať pohonné látky v mimoriadnych prípadoch, inak ako prostredníctvom výdajného stojanu za účelom ich prepracovania alebo zneškodnenia, ak boli tieto pohonné látky znehodnotené napríklad zmiešaním motorovej nafty a motorového benzínu. Podmienkou na takéto vydanie pohonných látok je, že predajca pohonných látok oznámi túto skutočnosť colnému úradu, a to pred uskutočnením vydania pohonných látok.

**K bodu 11**

Legislatívno-technická úprava spresňujúca osobu, na ktorú sa nevzťahujú ustanovenia § 25b ods. 1 až 21.

**K článku III**

Tento zákon nadobúda účinnosť 1. decembra 2019 okrem čl. I bodov 1 až 60 a čl. II bodov 1, 3 a 4, ktoré nadobúdajú účinnosť 1. januára 2020.

Schválené vládou Slovenskej republiky dňa 21. augusta 2019.

Peter Pellegrini

predseda vlády Slovenskej republiky

Ladislav Kamenický

minister financií Slovenskej republiky